ดีใจ ดีดีดี

**ดีใจ ดีดีดี** (ชื่อเกิด : นิลุบล ตรีเพชร) (เกิด 13 ธันวาคม พ.ศ. 2510)  เป็นนักแสดง พิธีกร และ นักธุรกิจ เริ่มเข้าวงการเมื่ออายุ 13 ปี จากการถ่ายงานโฆษณาผลิตภัณฑ์จอห์นสัน แสดงละครเรื่องแรกเรื่อง เรือใบไม้ ของกันตนา

## ประวัติ
จบการศึกษาระดับประถมศึกษาและมัธยมศึกษาตอนต้น โรงเรียนผไทอุดมศึกษา มัธยมศึกษาตอนปลาย  โรงเรียนสวนกุหลาบวิทยาลัย นนทบุรี และศึกษาต่อระดับปริญญาตรี คณะนิเทศศาสตร์ มหาวิทยาลัยกรุงเทพ รุ่นเดียวกับ ดารัณ ฐิตะกวิน และรุ่นใกล้เคียงและรู้จักกันสนิทสนมกันตั้งแต่ตอนเรียนมหาวิทยาลัยจนถึงปัจจุบันอย่าง ดารณีนุช ปสุตนาวิน , ปิยะ เศวตพิกุล , ภาณุเดช วัฒนสุชาติ เริ่มเข้าสู่วงการจากการถ่ายโฆษณาตั้งแต่เมื่ออายุประมาณ 13 ปี มีโฆษณามากมายเช่น จอนสัน , นมตรามะลิ และอื่นๆ พอถึงอายุประมาณ 20 - 21 ปี เริ่มมีอาการบาดเจ็บจากการถ่ายโฆษณาอาทิเช่นอาการหนังศีรษะเป็นแผลเนื่องจากหนีบผมและเปลี่ยนทรงผมบ่อยครั้งต่อการถ่ายโฆษณาหนึ่งตัว จึงมาเปิดร้านดอกไม้ตั้งแต่อายุ20 - 21 ปีช่วงเรียนมหาวิทยาลัย และได้เข้ามาแสดงละครหลังจากนั้นเป็นต้นมา เรื่องแรก เรื่อง เรือใบไม้ จากค่ายกันตนา และเริ่มต้นการแสดงจากละครเวที 3 คน อลเวง ตลกแนวใหม่(ร่วมด้วย ปิยะ เศวตพิกุล , ดารณีนุช ปสุตนาวิน ฯลฯ)

### ชีวิตส่วนตัว
* นับถือศาสนาคริสต์นิกายโปรเตสแตนต์ แองกลิกัน
* สมรสและหย่ากับสามีนักบิน และมีธิดา 1 คน ชื่อเจอา ปัจจุบันเป็นแพทย์ เรียนจบจากคณะแพทยศาสตร์ที่มหาวิทยาลัยเซี่ยงไฮ้ และได้สมรสแล้วกับ จินโจว บุตรชายของ ชุดาภา จันทเขตต์ เพื่อนสนิท
* ธุรกิจปัจจุบัน ร้านดอกไม้ Dancing star flowers ปัจจุบันเปิดในช่องทางออนไลน์ 
* อุปนิสัย เป็นคนอารมณ์ดี ร่าเริง และ ฉลาด จึงมีเพื่อนมากมายทั้งในวงการและนอกวงการ เช่น ดารัณ ฐิตะกวิน, ปิยะ เศวตพิกุล, ดารณีนุช ปสุตนาวิน, ภาณุเดช วัฒนสุชาติ, ชุดาภา จันทเขตต์, เนาวรัตน์ ยุกตะนันท์, ธงธง มกจ๊ก 

เดิมชื่อว่า นิลุบล ตรีเพชร ชื่อเล่นเดิม เอ็ม เปลี่ยนมาใช้เป็นชื่อเล่น ผัดไท เมื่อเข้าศึกษาต่อที่มหาวิทยาลัยกรุงเทพ และเปลี่ยนชื่อจริง เป็น ดีใจ ดีดีดี เมื่อประมาณปี 2557 เนื่องจากอยากได้ชื่อที่สะกดง่ายอ่านง่ายและได้แรงบันดาลใจจากชื่อ กอบสุข จารุจินดา และ เด๋อ ดอกสะเดา หรือชื่อจริง สมใจ สุขใจ จึงเปลี่ยนชื่อจริงทั้งเป็นชื่อในวงการบันเทิงและตามกฎหมาย เดิมทีจะเปลี่ยนเป็น นางดี นามสกุลดี แต่ด้วยข้อจำกัดทางเขตจึงให้เพิ่มชื่อ

## ผลงาน
### ผลงานละครโทรทัศน์

### กรรมการ
* แก๊งนักสืบรายการ I Can See Your Voice Thailand นักร้องซ่อนแอบ
* กรรมการรายการ The Mask Singer หน้ากากนักร้อง

### ละครซีรีส์ - ซิตคอม
* 2551 ซิตคอม รักต้องซ่อม ตอน รักคลางแคลง ทางสถานีวิทยุโทรทัศน์กองทัพบกช่อง 5
* 2552 ซิตคอม เนื้อคู่ประตูถัดไป ตอน เป็นฉัน...มันผิดตรงไหน ตอนที่ 2 ทางสถานีโทรทัศน์โมเดิร์นไนน์
* 2554 ละครซีรีส์ มหาชน เดอะซีรีส์ รับบท วารุณี (หนอ) ทางสถานีวิทยุโทรทัศน์ไทยทีวีสีช่อง 3
* 2554 ละครซีรีส์ คู่กิ๊กพริกกะเกลือ รับเชิญ ตอน..พี่สาวที่แสนดี ทางสถานีโทรทัศน์สีกองทัพบกช่อง 7
* 2554 ละครซีรีส์ น้องใหม่ร้ายบริสุทธิ์  ตอน หน้าที่ของแม่ ทางสถานีวิทยุโทรทัศน์ไทยทีวีสีช่อง 3
* 2554 ซิตคอม โรงงานสำราญใจ รับบท เจ๊แมว ทางสถานีโทรทัศน์ไทยพีบีเอส
* 2556 ซิตคอม ครัวซองทำนองรัก รับเชิญ ทางสถานีวิทยุโทรทัศน์ไทยทีวีสีช่อง 3
* 2558 ซิตคอม ระเบิดเถิดเทิง แดนเซอร์ทะลวงไส้ รับบทเป็น เจ๊หอยทอด ทางช่องเวิร์คพอยท์
* 2560 ละครซีรีส์ พ่อบ้านใจกล้าสตอรี่ รับบท แม่ชีนิดนึง รับเชิญ ตอนที่ 23 ทางช่องเวิร์คพอยท์
* 2560 ซิทคอม เป็นต่อ 2017 รับบท คุณแมว รับเชิญ ตอนที่ 44 ไม้กันแมว ทางช่องวัน 31
* 2561 ซิทคอม เป็นต่อ 2018 รับบท คุณแมว รับเชิญ ตอนที่ 4 ทาสแมว ทางช่องวัน 31
* 2561 ซิทคอม รักล้นๆ คนเต็มบ้าน รับบท จิ๋ม (แม่ของเผือก) รับเชิญ ตอนที่ 16 จิ๋ม(ใจ)สั่น ทางช่องวัน 31
* 2561 ซีรีส์ นอนบ้านเพื่อนเดอะซีรีส์ ภาคไทยแลนด์ 4.0 รับบท พี่ดีใจ (รับเชิญ) ทางช่อง ไลน์ทีวี
* 2561 ซีรีส์  Friend Zone เอา ให้ ชัด รับบท แม่โบโย่ ทางช่องวัน 31
* 2562 ซิทคอม สุภาพบุรุษสุดซอย 2019 รับบท น้าเจี๊ยบ รับเชิญตอน แม่หม้ายหมายซัน ทางช่องวัน 31
* 2562 ซีรีส์ Beauty War The Series สงครามโลกสวย รับบท ป้าเคท รับเชิญตอนที่ 6 ทางช่องLINETV
* 2565 ซิทคอม โอมเพี้ยงอาจารย์คง รับบท เจ๊แต๋ว รับเชิญตอนที่ 11 ทรงไม่ดี พี่ต้องเอน 
* 2565 ซีรีส์ คู่แท้แม่ไม่เลิฟ GMM 25

### ละครเทิดพระเกียรติ
* 2553 ละคร ลูกโขน รับบท สายสมร ทางสถานีโทรทัศน์สีกองทัพบกช่อง 7

### ภาพยนตร์
* 2541 ภาพยนตร์เรื่อง Go Six โกหก ปลิ้นปล้อน กระล่อน ตอแหล
* 2544 ภาพยนตร์เรื่อง Goal Club เกมล้มโต๊ะ
* 2546 ภาพยนตร์เรื่อง หลบผี ผีไม่หลบ 
* 2547 ภาพยนตร์เรื่อง ธิดาช้าง
* 2548 ภาพยนตร์เรื่อง เดอะเมีย
* 2553 ภาพยนตร์เรื่อง ชั่วฟ้าดินสลาย
* 2562 ภาพยนตร์เรื่อง หลวงตามหาเฮง
* 2562 ภาพยนตร์เรื่อง สงกรานต์ แสบสะท้านโลกันต์
* 2563 ภาพยนตร์เรื่อง พจมาน สว่างคาตา
* 2563 ภาพยนตร์เรื่อง มนต์รักดอกผักบุ้ง เลิกคุยทั้งอำเภอ
* 2565 ภาพยนตร์เรื่อง เสือเผ่น ๑
* 2567 ภาพยนตร์เรื่อง อีสานตุ๊ดซี่

### ซีรีส์
* 2563 ซีรีส์ชุมชนสมหวัง หมู่ 8 ตอน 4 เจ้าหนี้...ตามติด

### มิวสิควิดิโอ
* เพลง ไม่อยากจำ ไม่อยากลืม ของ พริม ปรีชาสถิตย์
* เพลง ไม้ขีดไฟ อัลบั้ม กาลเวลา ของ อิทธิ พลางกูร

### ละครเวที
* 2551 ละครเพลง AF Musical ณ ละครเพลง...เงิน เงิน เงิน
* 2555 ละครเวทีเรื่อง สุนทราภรณ์ เดอะมิวสิคัล
* 2556 ละครเวทีเรื่อง อลหม่าน บ้านพ่อแผน (แสดงวันที่ 25–26 พฤษภาคม)
* 2556 ละครเวทีเรื่อง ว้าวุ่น 2013 (แสดงวันที่ 13–29 กันยายน) ณ โรงละคร เอ็ม เธียเตอร์

### พิธีกร
* รายการ ระเบิดเถิดเทิง (รับบทเป็น เต่า พ.ศ. 2543 - 2549 และผู้ดำเนินรายการ พ.ศ. 2548 – 2549)
* รายการ ผู้หญิงรอบโลก (ผู้ดำเนินรายการ 15 สิงหาคม – 30 ธันวาคม 2548)
* รายการ อลหม่าน จานเด็ด (คณะกรรมการตัดสิน) 
* วาไรตี้โชว์ ปาร์ตี้วิทยาศาสตร์ ตอน อโรคา ซายส์ ปาร์ตี้
* รายการ ซิงกิ้ง คิดส์ (ร่วมเป็นคณะกรรมการตัดสิน)
* รายการ ฉันไปค้างคืนกับซุปตาร์ (พิธีกรรับเชิญ)
* รายการ ข่าวใส่ไข่ ทางไทยรัฐทีวี (ช่อง 32)
* รายการ อลหม่านจานใหม่ (คณะกรรมการตัดสิน) ทุกวันอาทิตย์ เวลา 08.20 – 09.00  น. ทางช่อง 3 ร่วมกับ วรายุฑ มิลินทจินดา, ธงธง มกจ๊ก (เริ่มวันอาทิตย์ที่ 2 เมษายน 2560)
* รายการ ทีเด็ดแม่บ้าน ทุกวันจันทร์ถึงวันศุกร์ เวลา 10.20 น. ทางช่อง 8 คู่กับ สกาวใจ พูนสวัสดิ์, ศิริพร อยู่ยอด (เริ่มวันจันทร์ที่ 18 มีนาคม 2562)
* รายการ Her Day วันของเธอ ทางช่อง 9 เอ็มคอตเอชดี

## อ้างอิง

หมวดหมู่:บุคคลจากกรุงเทพมหานคร
หมวดหมู่:บุคคลจากโรงเรียนสวนกุหลาบวิทยาลัย นนทบุรี 
หมวดหมู่:บุคคลจากคณะนิเทศศาสตร์ มหาวิทยาลัยกรุงเทพ
หมวดหมู่:นักแสดงหญิงชาวไทย
หมวดหมู่:นักแสดงตลกหญิงไทย
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงภาพยนตร์หญิงชาวไทย
หมวดหมู่:นักแสดงหญิงชาวไทยในศตวรรษที่ 20
หมวดหมู่:นักแสดงหญิงชาวไทยในศตวรรษที่ 21
หมวดหมู่:พิธีกรชาวไทย
หมวดหมู่:ศิลปินที่เป็นแนวร่วมกปปส. 
หมวดหมู่:ผู้มีชื่อเสียงทางโทรทัศน์ชาวไทย
หมวดหมู่:คริสต์ศาสนิกชนนิกายโปรเตสแตนต์ชาวไทย
หมวดหมู่:นักแสดงตลกไทย